section_heading: O klubu
paragraph_text: Kuglanje u Šibeniku se pojavilo 1935. godine, i to "narodni način". Prva kuglana na predjelu Šubićevac je otvorena 1935. godine u sklopu gostionice te je djelovala do 1946. godine. Kuglački klub "Šubićevac" je osnovan 1938. godine, a Drugi svjetski rat prekida djelatnost i rad kluba. <br> Nakon završetka Drugog svjetskog rata je došlo do obnove predratnog Radničkog sportskog kluba "Šibenik", među kojima i kuglačka, koja se 1946. godine osamostaljuje ponovno u Kuglački klub "Šubićevac". <br> 1950.-ih klub je postiže najveće uspjehe, postajući dva puta prvak Jugoslavije po narodnom načinu. Tih je godina kuglanje jedan od najpopularnijih športova u Šibeniku, te se osniva više klubova. Nova kuglana na Šubićevcu je otvorena 1955. godine, koja je potom renovirana 1990. i 2011. godine. Klub je također koristio automatsku četverostaznu kuglanu u sklopu SRC Crnica kojom je upravljao klub "Metalac", kao i druge šibenske kuglane. Klub je u registar udruga uveden 1985. godine. Tijekom i nakon Domovinskog rata dolazi do gašenja nekoliko šibenskoh klubova. <br> Klub Šubićevac" u samostalnoj Hrvatskoj se natjecao u različitim ligaškim rangovima, te je bio i sudionik "Prve lige". <br> Pri klubu djeluje i ženska sekcija.